E 1878 ivez e voe kemeret gant dileuridi an Oxford University Press, evel skridaozer, da sevel ur geriadur saoznek nevez, e-lech geriadur Samuel Johnson,a oa bet embannet e 1755. Dastum an holl cherioù a oa dre ar bed saoznek, gant o zalvoudegezh, e oa pal ar geriadur nevez-se, ur pal uhel eta. Al labour-se a oa da badout dek vloaz hag ur geriadur 7000 pajennad a oa raktreset, e peder levrenn. E gwirionez ne voe echuet an oberenn nemet e 1928, hanter-kant vloaz diwezhatoc’h, ha daouzek levrenn a zeuas er-maez.